تورکیه فوتبول فدراسیونو "قالاتاسارای" کلوبونون باشقانی مصطفی جنگیزی نوبتی دفعه جزالاندیریب.
ایستانبول تمثیلچی‌سی‌نین باشقانی داها 45 گون حقوق لاریندان‌ محروم ائدیلیب.
او، همچنین 30 مین لیره مبلغینده جریملنیب. بونا سبب اولا‌راق مصطفی جنگیزین کلوبون رسمی سایتینا ایدمانا یاراشمایان آچیقلاما‌لار وئرمه‌سی گؤستریلیب.
"قالاتاسارای" کلوبو ایسه غیری -ائتیک آچیقلاما‌لار یایماسی سببیندن 100 مین لیره اؤدمه‌لی اولا‌جاق. فدراسیون بوندان اول کلوبا عینی سببه گؤره 135 مین لیره مبلغینده پول جزاسی کسمیشدی.
قئید ائدک کی، مصطفی جنگیز داها اؤنجه فدراسیون طرفیندن 60 گون حقوق لاریندان‌ محروم ائدیلیب و 40 مین لیر‌لیک جریمه اولونوب. بونونلا دا اونون جزاسی 105 گونه چاتیب.
